hotchpotch/miracl-hf-unified huggingface dataset:
বাংলার পুতুল
বাংলার পুতুল বাঙ্গালীর অন্যতম প্রাচীন ঘরোয়া শিল্পকর্ম। সুপ্রাচীন কাল থেকেই বাংলার ঘরে ঘরে পুতুল তৈরি করা হয়ে থাকে। মায়েরা বালিকাদের খেলার জন্য কাপড়ের পুতুল বানিয়ে দেন। মাটির পুতুল গড়ে দেন। নানা কাজের মিস্ত্রীরা পুতুল গড়ে, বাজারে নিয়ে যায়। এলাকা ভেদে পুতুলের গড়নে বৈশিষ্ট্য লক্ষিত হয়। কোনো কোনো এলাকায় পুতুল তৈরীর দক্ষ কারিগরের উদ্ভব হয়। তাদের পেশাদারী হাতে পুতুল রীতিমতো শিল্পকর্ম হয়ে ওঠে।
সারা পৃথিবীতেই পুতুল তৈরী হয় আদিকাল থেকে কিন্তু বাংলার পুতুলের কিছু বিশেষত্ব আছে। এই বিশেষত্ব বাংলার পুতুলকে বাকি স্থানের পুতুলের থেকে আলাদা করেছে। বাংলার বিভিন্ন জায়গায় প্রত্ন খনন কার্য চালিয়ে পোড়া মাটির পুতুল পাওয়া গেছে। সেগুলোই বাংলার পুতুল শিল্পকে প্রাচীনত্ব দিয়েছে। প্রাপ্ত সামগ্রীর মধ্যে নারী মূর্তি গুলো অন্যতম। উর্বরতার ও শক্তির প্রতীক নারী মূর্তি গুলি আজও সমান ভাবে বাংলার জনসমাজে সমান জনপ্রিয়। বাংলার জনসমাজকে পুতুলের মাধ্যমে চিত্রিত করার এক প্রবণতা সুপ্রাচীন কাল থেকেই চলে আসছে। কাঁঠালিয়ার পুতুল বাংলার সমাজ জীবনের অন্যতম নির্দেশক পুতুল। এছাড়া রানি পুতুল ঐতিহাসিক ঘটনার সাক্ষী। আবার শিবের মুখোশ লৌকিক সংস্কৃতিকে চিত্রিত করেছে।
বিভিন্ন বিষয়কে উল্লেখ করে বাংলায় পুতুল তৈরি হয়। বাংলার শ্রমজীবি মানুষের প্রতীক হিসাবে বাংলার পুতুল তৈরি হয়। যা বাংলার সমাজজীবনকে প্রতিভাত করে। আবার ঐতিহাসিক বিষয়ও পুতুলের মাধ্যমে ফুটে উঠেছে। এছাড়া আদিবাসী দেবতাদের উদ্দেশ্যে যেমন পুতুল তৈরি হয়েছে, আবার সে রকম ভাবেই মনসা দেবীর বা শিবের উদ্দেশ্যেও পুতুল তৈরি করা হয়েছে। বাংলার লৌকিক ধর্মের সাথে ওতপ্রোতভাবে জড়িয়ে আছে।
উপকরণের ওপর ভিত্তি করে পুতুলকে নয় ভাগে ভাগ করা যায়।
অবনীন্দ্রনাথ ঠাকুরের লেখা ক্ষীরের পুতুল গল্পে পুতুলের উল্লেখ আছে। এখানে দুয়োরানি ক্ষীর দিয়ে তার পুত্র তৈরী করে বিয়ে করাতে পাঠিয়েছেন এবং ষষ্ঠী ঠাকুর সেই ক্ষীরের পুতুল খেয়ে ফেলায় পরে একটা পুত্র উপহার দেন।
পুতুল নাচের ইতিকথা বাঙালি হিন্দু সাহিত্যিক মানিক বন্দ্যোপাধ্যায়ের একটি বিখ্যাত উপন্যাস। বইটি প্রকাশিত হয় ১৯৩৬ সালে। পুতুলনাচ নিয়ে উপন্যাসটি না হলেও রূপক হিসাবে পুতুল নাচের উল্লেখ করা হয়েছে।
উপজাতীয় কালচারাল একাডেমী
উপজাতীয় কালচারাল একাডেমী বা ক্ষুদ্র নৃগোষ্ঠীর কালচারাল একাডেমি বাংলাদেশের নেত্রকোনা জেলার, বিরিশিরিতে অবস্থিত।
বৃহত্তর ময়মনসিংহ অঞ্চলের ক্ষুদ্র নৃ-গোষ্ঠীর সাংস্কৃতিক ঐতিহ্য সংরক্ষণ, পরিচর্যা, উন্নয়ন ও চর্চা এবং লালনের লক্ষ্যে ১৯৭৭ সালে স্বরাষ্ট্র মন্ত্রণালয়ের একটি বিশেষ প্রকল্পের মাধ্যমে তৎকালীন ময়মনসিংহ জেলার নেত্রকোণা মহকুমার দুর্গাপুর থানাধীন বিরিশিরিতে এ ক্ষুদ্র নৃ-গোষ্ঠীর কালচারাল একাডেমিটি প্রতিষ্ঠা করা হয়। দেশের উত্তর-পূর্বাঞ্চলে বৃহত্তর ময়মনসিংহে বসবাসরত গারো, হাজং, কোচ, বানাই, ডালু,মান্দাই এসব নৃ-গোষ্ঠীর রয়েছে নিজস্ব ভাষা, সামাজিক প্রথা, পোশাক-পরিচ্ছদ, খাদ্যাভাস, নৃত্য-গীত, লোকাচার তথা ঐতিহ্যবাহী সংস্কৃতি। কিন্তু কালের বিবর্তনে সেসব আকর্ষণীয়, বর্ণিল মূল্যবান সাংস্কৃতিক ঐতিহ্য সমূহ হারিয়ে যাচ্ছে। কোন কোন নৃ-গোষ্ঠীর ভাষা ও সাংস্কৃতিক উপাদান গুলো একবারেই হারিয়ে গেছে। এমতাবস্থায় প্রতিষ্ঠালগ্ন থেকেই এ প্রতিষ্ঠানটি অত্রাঞ্চলের সেসব ক্ষুদ্র নৃ-গোষ্ঠীয়দের বিলীয়মান সংস্কৃতি সংরক্ষণ, লালন, চর্চা ও প্রয়োজনীয় উন্নয়নসাধন সহ বৃহত্তর জাতীয় সাংস্কৃতিক পরিমন্ডলে সেগুলোর বিকাশকে সাবলীল, সহজীকরণ ও সমন্বয় সাধনের লক্ষ্যে কাজ করে যাচ্ছে। এলক্ষ্য ও উদ্দেশ্যকে সম্মুখে রেখেই এসব নৃ-গোষ্ঠী সমূহের ভাষা, সংস্কৃতি, ইতিহাস, নৃত্য-গীত প্রভৃতি সম্পর্কে তথ্য সংগ্রহ, নিয়মিত চর্চা, সংশ্লিষ্ট নৃ-গোষ্ঠীদের নিজ সংস্কৃতি ভালোবাসা ও সংরক্ষণে উদ্বুদ্ধকরণ; তাদের প্রধান উৎসব সমূহ সংরক্ষণ; প্রকাশনা, অডিও-ভিজুয়্যাল প্রভৃতির মাধ্যমে সংরক্ষণ; জাতীয় সংস্কৃতির মূল শ্রোতধারার সঙ্গে সঙ্গতি রেখে ক্ষুদ্র নৃ গোষ্ঠীর সংস্কৃতিকে জাতীয় সংস্কৃতির অন্যতম উপাদান হিসেবে এর উপর গবেষণা ও উন্নয়নের ধারাকে অব্যাহত রাখা এসব গুরুত্বপূর্ণ কার্যাদি সম্পাদন করা হয়েছে।
গাজোল হাজি নাকু মহম্মদ হাই স্কুল
গাজল হাজী নকু মুহাম্মদ উচ্চ বিদ্যালয়, বা গাজল এইচ এন এম হাইস্কুল বালক ও বালিকা উভয়ের জন্য একটি স্কুল। এটি গাজোল শহরে অবস্থিত। এই বিদ্যালয়টি ১৯৪২ সালে প্রতিষ্ঠিত হয়।
স্কুলটি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ দ্বারা অনুমোদিত।
রাজা ভোজ বিমানবন্দর
রাজা ভোজ বিমানবন্দর (আইএটিএ: বিএইচএ, আইসিএও: ভিএবিপি) ভারতের মধ্যপ্রদেশ রাজ্যের রাজধানী ভোপাল শহরের প্রধান বিমানবন্দর। এটি ভোপাল শহর থেকে ১৫ কিলোমিটার (৯.৩ মাইল) উত্তর-পশ্চিমে গান্ধী নগর এলাকায় ন্যাশনাল হাইওয়ে ১২-এর পাশে অবস্থিত। এটি ইন্দরের দেবী অহিলিয়া বাই হোলকার বিমানবন্দরের পরে মধ্যপ্রদেশের দ্বিতীয় বৃহত্তম বিমানবন্দর। ১০ তম শতাব্দীর পরমারা রাজ্যের রাজা ভোজের নামের উপর ভিত্তি করে বিমানবন্দরটির নামকরণ করা হয়।
রানওয়ের দৈর্ঘ্য বৃদ্ধি করে ২,৭৪৪ মিটার (৯,০০৩ ফুট) করা হয়েছে, বৃহত্তর বিমান ভোপাল বিমানবন্দরে অবতরণ করার জন্য। হজ্জ যাত্রীদের জন্য ২৩ শে অক্টোবর ২০১০ সালে সৌদিয়া বিমান সংস্থা বিমানবন্দরটি থেকে হজ্জ যাত্রী জেদ্দা থেকে ভোপালের মধ্যে প্রথম সরাসরি মৌসুমি আন্তর্জাতিক ফ্লাইট চালু করে।
২০১৩ সালে, দেশের প্রথম বিমানবন্দর হিসাবে বিমানবন্দরটি তার ইউটিলিটি গ্রিড সিস্টেম চালানোর জন্য সৌর শক্তি ব্যবহার শুরু করে। জুন ২০১৩ সালে ১০০ কিলোওয়াট সৌর বিদ্যুৎ কেন্দ্রটি চালু করা হয়, ভবিষ্যতে বিমানবন্দরে ২ মেগাওয়াট সৌর বিদ্যুৎ কেন্দ্র স্থাপনের পরিকল্পনা রয়েছে। বিমানবন্দরে রাতের জন্য অবতরণ সুবিধার জন্য একটি ইনস্ট্রুমেন্ট ল্যান্ডিং সিস্টেম (ILS) এবং বিমানবন্দরে ক্যাট-৬ (CAT VII) অগ্নি নির্বাপণ ব্যবস্থা রয়েছে।
২৮ জুন ২০১১ সালে তৎকালীন বেসামরিক বিমা পরিবহন মন্ত্রী ওয়ায়লার রবি কর্তৃক ₹১৩৫ কোটি টাকা খরচে নতুন সমন্বিত টার্মিনাল উদ্বোধন হয়। বিমানবন্দরটিতে আন্তর্জাতিক টার্মিনাল নির্মাণের জন্য রাজ্য সরকার ৪০০ একর জমি দিয়েছে। টার্মিনাল ভবন ২৬,৯৩৬ বর্গ মিটার (২৮৯,৯৪০ বর্গ ফুট) এলাকায় নির্মিত হয়েছে এবং ভবনটিতে ১৪ টি চেক-ইন কাউন্টা, প্রবাসীদের জন্য ৪ টি ইমিগ্রেশন কাউন্টার এবং আগমনের জন্য ৬ টি অভিবাসন কাউন্টার রয়েছে। প্রতিটি আগমনের জন্য এবং প্রস্থান করার জন্য দুটি কাস্টমস কাউন্টার রয়েছে এবং নিরাপত্তা জন্য ছয়টি এক্স-রে মেশিন রয়েছে।
জগৎবল্লভপুর বিধানসভা কেন্দ্র
জগৎবল্লভপুর(বিধানসভা কেন্দ্র) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং জগৎবল্লভপুর বিধানসভা কেন্দ্রটি জগৎবল্লভপুর উন্নয়ন ব্লকের গ্রাম পঞ্চায়েত যেমন বড়্গাছিয়া-১,বড়্গাছিয়া-২,হাঁটাল,অনন্তবাটি,জগৎবল্লভপুর-১,জগৎবল্লভপুর-২,পাতিহাল,শঙ্করহাটি-১,শঙ্করহাটি-২,শিয়ালডাঙ্গা ও মাজু যুক্ত হয় এবং বেগড়ি,ডোমজুর,দক্ষিণ ঝাঁপড়দহ,উত্তর ঝাঁপড়দহ,পার্বতীপুর,রুদ্রপুর ও মাকরদহ-১ গ্রাম পঞ্চায়েত ডোমজুর উন্নয়ন ব্লকের অংশ যুক্ত হয়। 
জগৎবল্লভপুর বিধানসভা কেন্দ্র ২৭ নং শ্রীরামপুর লোকসভা কেন্দ্রের অন্তর্গত।
ধনেখালি শাড়ি
ধনেখালি বা ধনিয়াখালি শাড়ি পশ্চিমবঙ্গের অন্যতম বিখ্যাত শাড়ি। হুগলি জেলার ধনেখালি অঞ্চলে এই শাড়ি প্রথম তৈরি হয়। এই শাড়ি জি আই ট্যাগ পেয়েছে।
১০০ বাই ১০০ সুতোর কাউন্টের জমিন করা হয়। সাধারণত দেড় থেকে দুই ইঞ্চি চওড়া পাড় হয়। ঐতিহ্য় মেনে এই শাড়ির জমিনের বর্ণ ধূসর। পাড়ের অংশটি সরু তুলনার সরু হয় এবং পাড়ের রং হয় লাল বা কালো।
সান্তা ক্লারার যুদ্ধ
সান্তা ক্লারার যুদ্ধ ১৯৫২ সালের ডিসেম্বারের শেষের দিকে হয়েছিল যার দ্বারা চে গেভারার নেতৃত্বে বিপ্লবীরা কিউবান শহর সান্তা ক্লারা দখল করে নেয়। যুদ্ধটি জেনারেল ফুলগেনসিও বাতিস্তার শাসনের বিরুদ্ধে বিদ্রোহীদের চূড়ান্ত বিজয় ছিল। শহরটি জেতার ১২ ঘণ্টার মধ্যে, বাতিস্তা কিউবা থেকে পালিয়ে যায় এবং ফিদেল কাস্ত্রোর বাহিনী সামগ্রিক বিজয় দাবি করে। যুদ্ধের ঘটনাটি কিউবার সরকারী মুদ্রা - ৩ কনভার্টিবল পেসোতে বর্ণিত আছে।
আব্দুল মান্নান (রাজনীতিবিদ)
আব্দুল মান্নান (১৯ ডিসেম্বর ১৯৫৩) বাংলাদেশী রাজনীতিবিদ এবং বগুড়া-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।
আব্দুল মান্নানের পৈতৃক বাড়ি বগুড়া জেলার সারিয়াকান্দি উপজেলার হিন্দুকান্দি এলাকায়। তিনি স্নাতকোত্তর ডিগ্রি অর্জন করেছেন।
পেশায় ব্যবসায়ী আব্দুল মান্নান রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
তিনি বাংলাদেশ ছাত্রলীগ সভাপতি ছিলেন।
গাজোল সমষ্টি উন্নয়ন ব্লক
গাজোল সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার মালদা সদর মহকুমার অন্তর্গত একটি প্রশাসনিক বিভাগ। এই ব্লকটি গাজোল থানার অন্তর্গত। গাজোল এই ব্লকের সদর।
গাজোল অক্ষ-দ্রাঘিমাংশে অবস্থিত।
গাজোল ব্লকের আয়তন ৫১৩.৭৩ বর্গ কিলোমিটার।
গাজোল ব্লক অন্তর্গত গ্রাম পঞ্চায়েত গুলি হলো-
২০১১ সালের জনগণনা অনুসারে, গাজোল ব্লকের জনসংখ্যা ৩৪৩,৮৩০। এর মধ্যে ১৭৪,৫৩৬ জন পুরুষ ও ১৬৯,২৯৪ জন মহিলা।
২০১১ সালের জনগণনা অনুসারে, গাজোল ব্লকের ৩৪৩,৮৩০ জনের মধ্যে ১৮৯০১৪ জন স্বাক্ষর। তার মধ্যে ১০৬২১৭ জন পুরুষ ও ৮২৭৯৭ জন মহিলা।
শরিফুল ইসলাম জিন্নাহ
শরিফুল ইসলাম জিন্নাহ (১৩ জুন ১৯৫০) বাংলাদেশী রাজনীতিবিদ এবং বগুড়া-২ আসনের সংসদ সদস্য। তিনি ২০১৪ সালে জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন।তিনি একজন বীরমুক্তিযোদ্ধা।।
শরিফুল ইসলাম জিন্নাহর পৈতৃক বাড়ি বগুড়া জেলার শিবগঞ্জ উপজেলার মহাস্থান গ্রামে। তিনি স্নাতক ডিগ্রি অর্জন করেছেন।
পেশায় ব্যবসায়ী শরিফুল ইসলাম জিন্নাহ্ একজন ব্যবসায়ী। রাজনীতির সাথে সক্রিয় ভাবে যুক্ত আছেন।
জাতীয় পার্টি বগুড়া জেলা কমিটির সভাপতি ও কেন্দ্রীয় কমিটির ভাইস চেয়ারম্যান বীরমুক্তিযোদ্ধা শরিফুল ইসলাম জিন্নাহ্ ।১৯৯০ সালে তিনি উপজেলা চেয়ারম্যান নির্বাচিত হয়েছিলেন।২০০৮ সালে তিনি মহাজোটের প্রার্থী হিসেবে নির্বাচন করে ৮৮৮৯০ ভোট প্রাপ্ত হয়ে ২য় হয়েছিলেন। ২০১৪ সালে প্রথমবার সংসদ সদস্য নির্বাচিত হয়েছেন।
নূরুল ইসলাম তালুকদার
মো. নূরুল ইসলাম তালুকদার (১ জুলাই ১৯৫০) বাংলাদেশী রাজনীতিবিদ এবং বগুড়া-৩ আসনের সংসদ সদস্য। তিনি ২০১৪ সালে বাংলাদেশ জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন।
মো. নূরুল ইসলাম তালুকদারের পৈতৃক বাড়ি বগুড়া জেলার দুপচাঁচিয়া উপজেলার বড়নীলাহালী গ্রামে। তিনি এলএলবি ডিগ্রি অর্জন করেছেন।
পেশায় আইনজীবী মো. নূরুল ইসলাম তালুকদার রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
এ কে এম রেজাউল করিম তানসেন
এ কে এম রেজাউল করিম তানসেন (৭ ফেব্রুয়ারি ১৯৫৩) বাংলাদেশী রাজনীতিবিদ এবং বগুড়া-৪ আসনের সংসদ সদস্য। তিনি ২০১৪ সালে জাতীয় সমাজতান্ত্রিক দলের প্রার্থী হিসেবে সংসদ সদস্য হিসেবে নির্বাচিত হয়েছেন।
এ কে এম রেজাউল করিম তানসেনের পৈতৃক বাড়ি বগুড়া জেলার সদর উপজেলার মালতিনগর এলাকায়। তিনি স্নাতক ডিগ্রি অর্জন করেছেন।
পেশায় ব্যবসায়ী এ কে এম রেজাউল করিম তানসেন রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
অপ্টিক কায়জমা
অপটিক কায়াজম (optic chaism) অথবা অপটিক কায়াজমা (optic chiasma) (; Greek , "crossing", from the Greek 'to mark with an X', after the Greek letter 'Χ', "chi") হচ্ছে মস্তিষ্কের অংশ যেদিক দিয়ে অপটিক নার্ভ আংশিকভাবে অতিক্রম করেছে। অপটিক কায়াজম মস্তিষ্কের নীচে মুলত হাইপোথ্যালামাসের বরাবর নীচে অবস্থিত। অপটিক কায়াজম সকল ভার্ট্রিব্রাটায় অবস্থিত; তবে চাইক্লোস্টোমসে (ল্যামপ্রে এবং হ্যাগফিশে) এটি মস্তিষ্কের অভ্যন্তরে অবস্থিত।
নার্ভ ট্র্যাক্ট
নার্ভ ট্রাক্ট, হচ্ছে নার্ভ ফাইবারের (এক্সন) বাণ্ডিল; যা কেন্দ্রীয় স্নায়ুতন্ত্র ব্যবস্থার নিউক্লিকে সংযোগ করে। পেরিফেরাল নার্ভাস সিস্টেমে এটি নার্ভ ফ্যাসিকল হিসেবে পরিচিত। কেন্দ্রীয় স্নায়ুতন্ত্র ব্যবস্থায় নার্ভ ট্রাক্ট প্রধানত তিন প্রকার; যথাঃ এসোসিয়েশন ফাইবার, কমিসারাল ফাইবার, এবং প্রজেকশন ফাইবার। একটি ট্রাক্ট একটি কমিশার, ফ্যাসিকুলাস অথবা ডেকাসেশন হিসেবেও পরিচিত হতে পারে। একটি কমিশার একই স্তরে দুইটি সেরেব্রাল হেমিস্ফিয়ারকে একত্রিত করে। উদাহরণস্বরুপ পোস্টেরিওর কমিশার এবং কর্পাস ক্যালোসাম। ডেকাসেশন হচ্ছে ফাইবারের তৈরী একটি সংযোগ; যা কোণাকুনিভাবে ভিন্ন স্তরে অতিক্রম করে। যেমনঃ সেনসরী ডেকাসেশন। ফ্যাসিকলের উদাহরণ হচ্ছে সাবথ্যালামিক ফ্যাসিকুলাস এবং লেন্টিকুলার ফ্যাসিকুলাস।
কেন্দ্রীয় স্নায়ু ব্যবস্থায়; গতি (course) এবং সংযোগ হিসাবে স্নায়ুতন্তু তিনভাগে বিভক্ত।
চাঁচল ১ সমষ্টি উন্নয়ন ব্লক
চাঁচল ১ সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমার অন্তর্গত একটি প্রশাসনিক বিভাগ। এই ব্লকটি চাঁচল থানার অন্তর্গত। চাঁচল এই ব্লকের সদর।
চাঁচল ১ . অক্ষ-দ্রাঘিমাংশে অবস্থিত। চাঁচল ১ ব্লকের আয়তন ১৬২.০৮ বর্গ কিলোমিটার।
চাঁচল ১ ব্লক অন্তর্গত গ্রাম পঞ্চায়েত গুলি হলো-
চাঁচল, কলিগ্রাম, মহানন্দপুর, মোকদামপুর, ভগবানপুর, খর্ব, অলিহান্দা, মতিহারপুর।
২০১১ সালের জনগণনা অনুসারে, চাঁচল ১ ব্লকের জনসংখ্যা ২০৪,৭৪২। এর মধ্যে ১০৫,০১৪ জন পুরুষ ও ৯৯,৭২৬ জন মহিলা।
২০১১ সালের জনগণনা অনুসারে, চাঁচল ১ ব্লকের ২০৪,৭৪২ জনের মধ্যে ১১৫,৭৪৬ জন স্বাক্ষর। তার মধ্যে ৬২,৬৯৩ জন পুরুষ ও ৫৩,০৫৩ জন মহিলা।
আফ্রিকা মহাদেশের পতাকা
আফ্রিকা মহাদেশের বিভিন্ন পতাকা
নূরজাহান বেগম মুক্তা
নূরজাহান বেগম মুক্তা (জন্ম: ১ ডিসেম্বর, ১৯৬৫) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪২ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
নূরজাহান বেগম মুক্তা ১৯৬৫ সালের ১ ডিসেম্বর চাঁদপুরে জন্মগ্রহণ করেন। তার পিতার নাম আবু জাফর মোঃ মাইনুদ্দিন।
নূরজাহান বেগম মুক্তা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চাঁদপুর জেলার জন্য নির্ধারিত সংরক্ষিত নারী আসন-৪২ নং আসন থেকে ১ম বারের মতো এমপি নির্বাচিত হন।
কাজী রোজী
কাজী রোজী (জন্ম: ১ জানুয়ারি ১৯৪৯) একজন বাংলাদেশী কবি ও রাজনীতিবিদ যিনি দশম জাতীয় সংসদে সংরক্ষিত নারী (আসন-৪৩) আসনের সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন। তিনি কবিতায় বিশেষ অবদানের জন্য ২০১৮ সালে বাংলা একাডেমি সাহিত্য পুরস্কার লাভ করেন।
কাজী রোজী ১৯৪৯ সালের ১ জানুয়ারি তৎকালীন পূর্ব পাকিস্তানের সাতক্ষীরায় জন্মগ্রহণ করেন। তার পিতার নাম কাজী শহীদুল ইসলাম। শিক্ষাজীবনে ঢাকা বিশ্ববিদ্যালয় থেকে বাংলা সাহিত্যে তিনি স্নাতক ও স্নাতকোত্তর ডিগ্রি অর্জন করেন। কর্মজীবনে সরকারি চাকুরীতে যোগদান করেন এবং ২০০৭ সালে তথ্য অধিদফতরের একজন কর্মকর্তা হিসেবে অবসর গ্রহণ করেন।
রোজী ১৯৬০-এর দশকে কবিতা লেখা শুরু করেন। রোজীর উল্লেখযোগ্য গ্রন্থগুলো হলো:
কাজী রোজী ২০১৪ সালের ৫ জানুয়ারি অনুষ্ঠিত দশম জাতীয় সংসদ নির্বাচনের ধারাবাহিকতায় স্বতন্ত্র প্রার্থী হিসাবে সাতক্ষীরা জেলার জন্য নির্ধারিত সংরক্ষিত নারী আসন (৪৩ নং) থেকে প্রথমবারের মতো সংসদ সদস্য নির্বাচিত হন। জাতীয় সংসদের গন্থাগার সংক্রান্ত স্থায়ী কমিটির সদস্য হিসেবে দায়িত্ব পালন করেন।
বাংলাদেশের স্বাধীনতা যুদ্ধে মানবতাবিরোধী অপরাধের বিচারের জন্য গঠিত আন্তর্জাতিক অপরাধ ট্রাইব্যুনালে তিনি যুদ্ধাপরাধী ও তৎকালীন জামায়াতে ইসলামীর রাজনীতিবিদ আব্দুল কাদের মোল্লার বিরুদ্ধে রাষ্ট্রপক্ষের চতুর্থ সাক্ষী হিসেবে সাক্ষ্য প্রদান করেন।
শ্যামপুর বিধানসভা কেন্দ্র
শ্যামপুর(বিধানসভা কেন্দ্র) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৭৯ নং শ্যামপুর বিধানসভা কেন্দ্রটি শ্যামপুর-১ উন্নয়ন ব্লকের গ্রাম পঞ্চায়েত যেমন বানেশ্বরপুর-১,বানেশ্বরপুর-২,দিঙ্গাখোলা,কমলপুর,রাধাপুর ও শ্যামপুর যুক্ত হয় এবং বাচ্চারী,দিঘি মন্ডলঘাট-১,দিঘি মন্ডলঘাট-২,খরুবেড়িয়া,নাকোল,শাশাতি,অমরদহ ও বারগ্রাম গ্রাম পঞ্চায়েত শ্যামপুর-২ উন্নয়ন ব্লকের অংশ যুক্ত হয়।
শ্যামপুর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
সিভিল এভিয়েশন উচ্চ বিদ্যালয়, কুর্মিটোলা
সিভিল এভিয়েশন উচ্চ বিদ্যালয়, কুর্মিটোলা এয়ারপোর্ট রোডের কাছে অবস্থিত। সিভিল এভিয়েশন অথরিটি বিদ্যালয়টি পরিচালনা করে আসছে। ১৯৭৮ সালে স্কুল টি তাদের যাত্রা শুরু করে। বর্তমানে স্কুলে ৫২ জন শিক্ষক, ১৫ জন কর্মচারী ও ২৩৬৫ জন শিক্ষার্থী রয়েছে।
এই স্কুলটির অবকাঠামো ইংরেজি অক্ষর এইচ (H) এর মত।স্কুল ভবন দুই তলা।তবে নবনির্মিত ভবন তিন তলা। তৈরী হচ্ছে কলেজ শাখাও। স্কুলটির সামনে ২০০ মিটার বিশাল খেলার মাঠ আছে। স্কুলটির ভিতরে পিটি করার জন্য যথেষ্ট জায়গা রয়েছে এবং একটি ক্যান্টিন রয়েছে। স্কুলটির দুটি শিফট রয়েছে। মর্নিং শিফট মেয়েদের ও কেজি থেকে ক্লাস ২ পর্যন্ত ছেলেদের জন্য ও ডে শিফট ৩য় থেকে ১০ম শ্রেণির ছেলেদের জন্য। দুই শিফটেই ৬ পিরিয়ড করে ক্লাস হয়। তৃতীয় পিরিয়ডের পর টিফিন পিরিয়ড শুরু হয়। প্রত্যেকটি ক্লাস ৩৫-৪০ মিনিট হয়।
কেজি থেকে দশম শ্রেণির শিক্ষার্থীরা এখানে অধ্যয়ন করে। এস এস সি পরিক্ষার জন্য স্কুলে ৩ টি গ্রূপ আছেঃ বিজ্ঞান বিভাগ, ব্যবসায় শিক্ষা বিভাগ ও মানবিক বিভাগ। মানবিক বিভাগ শুধুমাত্র মেয়েদের জন্য। তথ্য ও যোগাযোগ প্রযুক্তির ক্লাস কম্পিউটার ল্যাবে নিয়ে করানো হয়, যা কোরিয়ানদের সাহায্যে নির্মিত। এই বিদ্যালয়ে বছরে দুইটি সেমিস্টার পরীক্ষা হয়। এখানে প্রতি বছরই পাবলিক পরীক্ষাগুলো অনুষ্ঠিত হয়। পি.ই.সি, জে.এস.সি, এস.এস.সি পরীক্ষায় এখান থেকে ছেলে ও মেয়েরা অংশগ্রহণ করে।
এ বিদ্যালয়ে ৫২ জন শিক্ষক বর্তমানে কর্মরত এবং সবাই অভিজ্ঞ শিক্ষক।
২৩৬৫ জন শিক্ষার্থী এখানে অধ্যয়ন করে। ১১৯০ জন বালক ও ১১৭৫ জন বালিকা রয়েছে।
স্কুলটি বিভিন্ন উৎসব পালন করে। সাংস্কৃতিক অনুষ্ঠান সহ বিজয় দিবস, মাতৃভাষা দিবস, স্বাধীনতা দিবস, ক্রীড়া প্রতিযোগিতা, বিতর্ক ও অন্যান্য অনুষ্ঠান পালন করে এ বিদ্যালয়টি।
শিক্ষার্থীদেরকে ভর্তির জন্য প্রথমে একটি লিখিত পরিক্ষা দিতে হয় এবং উত্তীর্ণ হলে মৌখিক পরিক্ষা নেয়া হয় ও যারা উত্তীর্ণ হয় তাঁদের ভর্তি করানো হয়।
২০১৮ ফিফা বিশ্বকাপ বাছাইপর্ব (কনকাকাফ–এএফসি প্লে-অফ)
২০১৮ ফিফা বিশ্বকাপ বাছাইপর্ব কনকাকাফ–এএফসি প্লে-অফ ছিল দুই লেগের একটি হোম-এন্ড-অ্যাওয়ে ম্যাচ খেলা, যেখানে কনকাকাফের ৫ম পর্বে ৪র্থ স্থান অধিকারী হন্ডুরাস এবং এএফসির চতুর্থ পর্বের বিজয়ী অস্ট্রেলিয়া খেলেছে।
The matches were played on 10 and 15 November 2017. After a 0-0 draw in the opening leg at Estadio Olímpico Metropolitano, Australia defeated Honduras 3-1 in the second leg at Stadium Australia, winning the tie by the same margin on aggregate. Australia therefore qualified for the 2018 FIFA World Cup finals, reaching the tournament for the fifth time, and fourth in succession.
The play-off marked the seventh inter-confederation play-off participation for Australia after previously defeating Uruguay in 2005, losing to Uruguay in 2001, losing to Iran in 1997, losing to Argentina after defeating Canada in 1993, and losing to Scotland in 1985. This was also their first play-off appearance as an AFC member.
This was Honduras' first participation in the inter-confederation play-offs.
The draw for the order in which the two matches would be played was held by FIFA on 25 July 2015 at the World Cup Preliminary Draw.
প্রাকৃতিক গ্যাস ক্ষেত্র
ভূপ্রাকৃতিক তাপীয় ফাটলের মাধ্যমে কেরোজেন থেকে পরিবর্তিত হয়ে পেট্রোলিয়ামে রূপান্তরিত হওয়ার মতো প্রাকৃতিক গ্যাসও একই প্রক্রিয়ায় তৈরি হয়। ফলে, তেল এবং প্রাকৃতিক গ্যাস একই সাথে পাওয়া যায়। সাধারণ অর্থে, পর্যাপ্ত পরিমাণ তেলের মজুদকে তৈল ক্ষেত্র, এবং পর্যাপ্ত পরিমাণ প্রাকৃতিক গ্যাসের মজুদকে প্রাকৃতিক গ্যাস ক্ষেত্র বলে।
সাধারণত, মিটার থেকে ৬,০০০ মিটার (৬০°C থেকে ১৫০°C তাপমাত্রায়) গভীরে জৈব তলানি চাপা পড়ে তেল তৈরি করে, যেখানে অধিক গভীরে এবং তাপমাত্রায় তলানি চাপা পড়ে প্রাকৃতিক গ্যাস উৎপন্ন করে। এগুলোর উৎস যতই গভীরতর হয়, গ্যাস তত "শুষ্ক" হয় (অর্থাৎ, গ্যাসে ঘনীভূত অংশ হয়)। তেল এবং প্রাকৃতিক গ্যাস পানি থেকে হালকা হওয়ার কারণে, উৎস থেকে এগুলো ভূপৃষ্ঠে চুইয়ে বের হয়ে আসা বা অ-বেধগম্য স্ট্রাটিগ্রাফিক ট্র্যাপে জমা না হলে ছড়িয়ে পড়তে চায়। এগুলোকে ড্রিলিংয়ের মাধ্যমে ট্র্যাপ থেকে নিষ্কাশন করা যেতে পারে।
সবথেকে বড় প্রাকৃতিক গ্যাস ক্ষেত্র হচ্ছে সাউথ পার্স/আসালোয়েশ গ্যাস ক্ষেত্র, যা ইরান এবং কাতারের মধ্যে অংশীদারিত্বের মাধ্যমে পরিচালিত। দ্বিতীয় সর্বোচ্চ বড় প্রাকৃতিক গ্যাস ক্ষেত্র হচ্ছে উরেঞ্জয় গ্যাস ক্ষেত্র, এবং তৃতীয় সর্বোচ্চ বড় প্রাকৃতিক গ্যাস ক্ষেত্র হচ্ছে ইয়ামবুর্গ গ্যাস ক্ষেত্র, যার উভয়টিই রাশিয়ায় অবস্থিত।
তেলের মতোই, প্রাকৃতিক গ্যাসও প্রায়শই উত্তর সাগর, আয়ারল্যান্ডের করিব গ্যাসক্ষেত্র, এবং স্যাবল দ্বীপের নিকটবর্তী স্কটিশ এলাকার স্যাবল অফশোর এনার্জি প্রোজেক্টের মতো উপকূলীয় গ্যাসক্ষেত্রের জলতলে পাওয়া যায়। খরচ এবং পানিতে অনপুকুল পরিবেশে কাজ করার জন্য উপকূলীয় প্রাকৃতিক গ্যাস আহরণ ও পরিবহণে ভূমি-ভিত্তিক গ্যাসের তুলনায় অনেক বৈচিত্র্যতা রয়েছে।
২১শ শতাব্দীর প্রথম দিকে গ্যাসের দাম বৃদ্ধির জন্য উত্তোলনকারীরা পূর্বে যেসব গ্যাস ক্ষেত্রকে অর্থনৈতিকভাবে গুরুত্বপূর্ণ মনে করত না, তারা সেগুলো আবার পরিদর্শন করতে শুরু করেছে। উদাহরণস্বরূপ, ২০০৮ সালে মেক্সিকো উপদ্বীপের ব্ল্যাকবিয়ার্ড এলাকাটিতে ম্যাকমোরান এক্সপ্লোরেশন ৩২,০০০ ফুটের (৯৭৫৪ মিটার) (গ্যাস উৎপাদনের ইতিহাসে সবচেয়ে গভীরতম পরীক্ষাধীন কূপ) অধিক ড্রিলিং গভীরতার একটি গ্যাস ক্ষেত্রের অনুমোদন দেয়। ক্ষেত্রটিকে পরিত্যক্ত ঘোষণা করার আগে, ২০০৬ সাল নাগাদ এক্সন মবিল ৩০,০০০ ফুট পর্যন্ত খনন করেও কোন গ্যাস পায় নি।
চাঁচল ২ সমষ্টি উন্নয়ন ব্লক
চাঁচল ২ সমষ্টি উন্নয়ন ব্লক হল ভারতের পশ্চিমবঙ্গ রাজ্যের মালদা জেলার চাঁচল মহকুমার অন্তর্গত একটি প্রশাসনিক বিভাগ। এই ব্লকটি চাঁচল থানার অন্তর্গত। মালতিপুর এই ব্লকের সদর।
ভাকরি হলো চাঁচল ২ সমষ্টি উন্নয়ন ব্লকের একটি গ্রাম পঞ্চায়েত যা অক্ষ-দ্রাঘিমাংশে অবস্থিত। চাঁচল ২ ব্লকের আয়তন ২০৫.২২ বর্গ কিলোমিটার।
চাঁচল ২ ব্লক অন্তর্গত গ্রাম পঞ্চায়েত গুলি হলো-
ভাকরি, মালতিপুর, গৌরহান্ড, চন্দ্রপাড়া, জালালপুর, কশেম্পুর, ধানগড়া বিষ্ণপুর।
২০১১ সালের জনগণনা অনুসারে, চাঁচল ২ ব্লকের জনসংখ্যা ২০৫,৩৩৩। এর মধ্যে ১০৫,৩৭৪ জন পুরুষ ও ৯৯,৯৫৯ জন মহিলা।
২০১১ সালের জনগণনা অনুসারে, চাঁচল ২ ব্লকের ২০৫,৩৩৩ জনের মধ্যে ৯৯,১২৯ জন স্বাক্ষর। তার মধ্যে ৫৩,১৮৫জন পুরুষ ও ৪৯,৯৫৪ জন মহিলা।
সামসি মহাবিদ্যালয় হলো এই ব্লকের একমাত্র উচ্চ শিক্ষা প্রতিষ্ঠান। এ ছাড়া ব্লক টি তে রয়েছে ৩১টি উচ্চবিদ্যালয়, ৮৬টি প্রাথমিক বিদ্যালয়।
সুপ্রাকায়াজম্যাটিক নিউক্লিয়াস
সুপ্রাচিয়াসম্যাটিক নিউক্লিয়াস অথবা নিউক্লি (SCN) হচ্ছে হাইপোথ্যালামাসের একটি ক্ষুদ্র এলাকা; যা একদম সরাসরি অপটিক কায়াজমের উপর অবস্থিত। এটি সার্কেডিয়ান রিদমকে নিয়ন্ত্রণ করে। ২৪ ঘন্টার জীবনচক্রে ২০,০০ নিউরনকে ব্যবহার করে, এটি নিউরন ও হরমোনের কার্যক্রমকে নিয়ন্ত্রণ করে।
এই এসচিএন মস্তিষ্কের অন্যান্য অনেক অংশের সাথে আন্তঃক্রিয়া করে। এটি বিভিন্ন কোষ এবং বিভিন্ন পেপটাইড (ভ্যাসোপ্রেসিন ও ভ্যাসোকেটিভ ইন্টেস্টাইনাল পেপটাইড) এবং নিউরোট্রান্সমিটারকে ধারণ করে।
হাবিবর রহমান (রাজনীতিবিদ)
মো. হাবিবর রহমান (৩১ জানুয়ারি ১৯৪৫) বাংলাদেশী রাজনীতিবিদ এবং বগুড়া-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগের প্রার্থী হিসেবে সংসদ সদস্য হিসেবে নির্বাচিত হয়েছেন।
মো. হাবিবর রহমানের পৈতৃক বাড়ি বগুড়া জেলার ধুনট উপজেলার জলসুখা এলাকায়। তিনি স্নাতকোত্তর ডিগ্রি অর্জন করেছেন।
পেশায় কৃষি ভিত্তিক ব্যবসায়ী ও অবসরপ্রাপ্ত পুলিশ কর্মকর্তা মো. হাবিবর রহমান রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
নূরুল ইসলাম ওমর
মো. নূরুল ইসলাম ওমর (১৩ জানুয়ারি ১৯৫৫) বাংলাদেশী রাজনীতিবিদ এবং বগুড়া-৬ আসনের সংসদ সদস্য। তিনি ২০১৪ সালে বাংলাদেশ জাতীয় পার্টির প্রার্থী হিসেবে সংসদ সদস্য হিসেবে নির্বাচিত হয়েছেন।
মো. নূরুল ইসলাম ওমরের পৈতৃক বাড়ি বগুড়া জেলার সদর উপজেলার নারুলী দক্ষিণপাড়া এলাকায়। তিনি স্নাতক ডিগ্রি অর্জন করেছেন।
পেশায় ব্যবসায়ী মো. নূরুল ইসলাম ওমর রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
মোহাম্মদ জাবেদ পাটোয়ারী
ড. মোহাম্মদ জাবেদ পাটোয়ারী (ইংরেজি: Mohammad Javed Patwary) বাংলাদেশের একজন পুলিশ কর্মকর্তা এবং বাংলাদেশ পুলিশের ২৯তম মহাপুলিশ পরিদর্শক (আইজিপি)। এর আগে তিনি পুলিশের বিশেষ শাখার (এসবি) অতিরিক্ত মহাপরিদর্শক হিসেবে দায়িত্ব পালন করেছেন। 
ড. মোহাম্মদ জাবেদ পাটোয়ারী, বিপিএম (বার) চাঁদপুর জেলার সদর উপজেলার মান্দারী গ্রামের এক সম্ভ্রান্ত মুসলিম পরিবারে জন্মগ্রহণ করেন। তিনি ৬ষ্ঠ বিসিএস-এ (১৯৮৪) পুলিশ ক্যাডারে মেধা তালিকায় প্রথম স্থান অধিকার করে ১৯৮৬ সালে বাংলাদেশ পুলিশ সার্ভিসে যোগদান করেন।বাবুরহাট উচ্চ বিদ্যালয় থেকে এসএসসি পাস করে জাবেদ পাটোয়ারি উচ্চ মাধ্যমিক শ্রেণিতে গিয়ে ভর্তি হন চাঁদপুর সরকারি কলেজে। পরবর্তীতে ঢাকা বিশ্ববিদ্যালয় থেকে সমাজকল্যাণ বিষয়ে স্মাতক সম্মান এবং প্রথম শ্রেণীতে স্মাতকোত্তর ডিগ্রী লাভ করেন তিনি। তিনি জাহাঙ্গীরনগর বিশ্ববিদ্যালয়ের লোকপ্রশাসন বিভাগ হতে পিএইচডি ডিগ্রী অর্জন করেন। তাঁর গবেষণার বিষয় ছিল "কমব্যাটিং টেরোরিজম ইন বাংলাদেশ: চ্যালেঞ্জেস অ্যান্ড প্রসপেক্টস" । এছাড়া তিনি যুক্তরাজ্যের ইউনিভার্সিটি অব লিচেস্টার থেকে "ক্রিমিনাল জাস্টিস অ্যান্ড পুলিশ ম্যানেজমেন্ট" বিষয়ে পোস্ট গ্র্যাজুয়েশন সার্টিফিকেট এবং যুক্তরাষ্ট্রের ইউনিভার্সিটি অব ভার্জিনিয়া থেকে ক্রিমিনাল জাস্টিস এডুকেশন বিষয়ে সার্টিফিকেট অব অ্যাচিভমেন্ট অর্জন করেন। এছাড়া তিনি যুক্তরাজ্যের পুলিশ স্টাফ কলেজ থেকে এবং যুক্তরাষ্ট্রের এফবিআই ন্যাশনটাল একাডেমি, ভার্জিনিয়া থেকে উচ্চতর পেশাগত প্রশিক্ষণ গ্রহণ করেন। তিনি যুক্তরাষ্ট্রের হার্ভার্ড বিশ্ববিদ্যালয় থেকে ইউএস-সাউথ এশিয়া লিডার অ্যাংগেজমেন্ট প্রোগ্রাম সম্পন্ন করেছেন।
বিসিএস ১৯৮৪ ব্যাচের কর্মকর্তা হিসেবে ১৯৮৬ সালে সহকারী পুলিশ সুপার (এএসপি) হিসেবে পুলিশে যোগদান করেন ড. জাবেদ পাটোয়ারী। কর্মজীবনে তিনি বাংলাদেশ পুলিশের বিভিন্ন ইউনিটে কাজ করেছেন। ২০১৩ সালের জুলাই মাসে জাবেদ পাটোয়ারীকে সচিব পদমর্যাদায় গ্রেড-১ পদে পদোন্নতি দেওয়া হয়। তিনি এডিশনাল আইজি (গ্রেড-১) স্পেশাল ব্রাঞ্চ, এডিশনাল আইজি সিআইডি, এডিশনাল আইজি পুলিশ হেডকোয়ার্টার্স, পুলিশ কমিশনার রাজশাহী, পুলিশ কমিশনার খুলনা, ডিআইজি সিআইডি, কমান্ড্যান্ট-পুলিশ ট্রেনিং সেন্টার নোয়াখালী, কমান্ড্যান্ট-পুলিশ ট্রেনিং সেন্টার রংপুর, পরিচালক-পুলিশ স্টাফ কলেজ, এসএস নগর বিশেষ শাখা ঢাকা, এডিসি ডিএমপি, স্টাফ অফিসার টু আইজিপি, এডিশনাল এসপি সিলেট, মহামান্য রাষ্ট্রপতির পুলিশ লিঁয়াজো অফিসার এবং এএসপি নেত্রকোণা হিসেবে দায়িত্ব পালন করেন। আন্তর্জাতিক কর্মক্ষেত্রে জাবেদ পাটোয়ারী জাতিসংঘ শান্তিরক্ষা মিশন সুদানে উপ-পুলিশ কমিশনার (ভারপ্রাপ্ত), জাতিসংঘ শান্তিরক্ষা মিশন কসোভোতে মিসিং পার্সন ইউনিটের প্রশাসন বিভাগের প্রধান, জাতিসংঘ শান্তিরক্ষা মিশন সিয়েরালিওনে ইউএন প্রটেকশন ফোর্সের অপারেশন প্রধান এবং ক্রোয়েশিয়াতে স্টেশন কমান্ডার হিসেবে দায়িত্ব পালন করেন। তিনি বাংলাদেশ পুলিশ একাডেমী সারদা, রাজশাহী, পুলিশ স্টাফ কলেজ ঢাকা, ডিটেকটিভ ট্রেনিং স্কুল ঢাকা, স্কুল অব ইন্টেলিজেন্স স্পেশাল ব্রাঞ্চ ঢাকা, জনপ্রশাসন মন্ত্রণালয়, বাংলাদেশ সচিবালয়-এর একজন রিসোর্স পার্সন হিসেবে বিভিন্ন বিষয়ে পাঠদান করেন। তিনি ঢাকা বিশ্ববিদ্যালয়ের সমাজকল্যাণ ও গবেষণা ইনস্টিটিউটে ‘ভিক্টিমোলোজি এন্ড রেষ্টোরেটিভ জাস্টিস’ বিষয়ে এবং মাওলানা ভাসানী বিজ্ঞান ও প্রযুক্তি বিশ্ববিদ্যালয়, টাঙ্গাইলের ‘ক্রিমিনোলজি এন্ড পুলিশ সায়েন্স বিভাগ’ এর একজন ভিজিটিং ফ্যাকাল্টি।
জঙ্গীবাদ দমনে উল্লেখযোগ্য অবদানের স্বীকৃতি স্বরূপ তিনি ২০১০ ও ২০১১ সালে দুইবার বাংলাদেশ সরকারের সর্বোচ্চ পুলিশ পদক, বাংলাদেশ পুলিশ মেডেল (বিপিএম)-এ ভূষিত হন। এছাড়া তিনি দু’বার আইজিপি’স এক্সাপ্লেরি গুড সার্ভিস ব্যাজ লাভ করেন।
উলুবেড়িয়া দক্ষিণ বিধানসভা কেন্দ্র
উলুবেড়িয়া দক্ষিণ(বিধানসভা কেন্দ্র)(পূর্বে উলুবেড়িয়া নামে পরিচিত) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৭৮ নং উলুবেড়িয়া দক্ষিণ বিধানসভা কেন্দ্রটি উলুবেড়িয়া-১ উন্নয়ন ব্লক এবং বেলারি,ধান্ডালি,বালিচাটুরী ও নবাগ্রাম গ্রাম পঞ্চায়েত যুক্ত হয়। এই ৪টি গ্রাম পঞ্চায়েত শ্যামপুর-১ উন্নয়ন ব্লকের অংশ ছিল।
উলুবেড়িয়া দক্ষিণ বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
মাদ্রাসা কাসেমুল উলুম
মাদ্রাসা কাসেমুল উলুম (, , ) পশ্চিমবঙ্গের হাওড়া জেলার পশ্চিম বাইনান গ্রামে অবস্থিত আধুনিক শিক্ষার সমন্বয়ে গঠিত একটি ইসলামী শিক্ষা প্রতিষ্ঠান। ১৯৭৬ সালে মুফতি আনসার আলি (রহঃ) এই মাদ্রাসাটি প্রতিষ্ঠা করেন৷ ২০১৭ সালে এটি ইসলামী বিশ্ববিদ্যালয়, দারুল উলুম নাদওয়াতুল উলামা, লখনৌ (ইউপি)-এর শাখা হিসেবে স্বীকৃতি লাভ করে। 
এটি ভারতের পশ্চিমবঙ্গ রাজ্যের হাওড়া জেলার বাগনান থানার অন্তর্গত পশ্চিম বাইনান গ্রামে অবস্থিত।
১) প্রাথমিক শিক্ষা বিভাগ (প্রথম শ্রেণি থেকে পঞ্চম শ্রেণি)।
২) হিফজ বিভাগ।
৩) আলিম বিভাগ।
৪) খুসুসী বিভাগ ( উচ্চ মাধ্যমিক পাস ছাত্রদের জন্য পাচ বছরের আলিম কোর্স)।
১০ শাওয়াল (شوّال) থেকে ১২ শা'বান (شعبان)পর্যন্ত।
টম ব্লান্ডেল
টমাস অ্যাকল্যান্ড ব্লান্ডেল (; জন্ম: ১ সেপ্টেম্বর, ১৯৯০) ওয়েলিংটনে জন্মগ্রহণকারী প্রথিতযশা নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ক্রিকেটে ওয়েলিংটনের প্রতিনিধিত্ব করছেন টম ব্লান্ডেল। দলে তিনি মূলতঃ উইকেট-রক্ষক হিসেবে খেলছেন। এছাড়াও ডানহাতে ব্যাটিং করাসহ ডানহাতে অফ-ব্রেক বোলিংয়ে পারদর্শী তিনি।
জানুয়ারি, ২০১৭ সালে টুয়েন্টি২০ আন্তর্জাতিকে অংশ নেয়ার জন্য নিউজিল্যান্ড দলে তাকে অন্তর্ভূক্ত করা হয়। ২০১৬-১৭ মৌসুমে সফরকারী বাংলাদেশ ক্রিকেট দলের বিপক্ষে লুক রঙ্কি’র আঘাতের প্রেক্ষিতে তৃতীয় টি২০আইয়ে খেলার সুযোগ পান। ৮ জানুয়ারি, ২০১৭তারিখে বাংলাদেশ দলের বিপক্ষে টি২০আই অভিষেক হয় তাঁর।
জানুয়ারি, ২০১৭ সালে নিউজিল্যান্ডের একদিনের আন্তর্জাতিক দলের উইকেট-রক্ষক মনোনীত হন। তবে সফরকারী অস্ট্রেলিয়ার বিপক্ষে খেলার সুযোগ হয়নি তার। নভেম্বর, ২০১৭ সালে সফরকারী ওয়েস্ট ইন্ডিজ দলের বিপক্ষে টেস্ট সিরিজে খেলার জন্য অন্তর্ভূক্ত হন। ১ ডিসেম্বর, ২০১৭ তারিখে ওয়েলিংটনে অনুষ্ঠিত সিরিজের প্রথম টেস্টে ওয়েস্ট ইন্ডিজের বিপক্ষে অভিষেক হয় টম ব্লান্ডেলের। তিনি দলের নিয়মিত উইকেট-রক্ষক বিজে ওয়াটলিংয়ের স্থলাভিষিক্ত হন। অভিষেকেই নয়নাভিরাম অপরাজিত ১০৭ রানের নিউজিল্যান্ডীয় সর্বোচ্চ ইনিংস খেলেন। এছাড়াও ২০০৭ সালে ম্যাট প্রায়রের পর প্রথম উইকেট-রক্ষক হিসেবে এ কৃতিত্বের দাবীদার হন। ঐ খেলায় তার দল জয়লাভ করেছিল।
বিশ্ব চ্যাম্পিয়ন ফুটবল ক্লাব
অফিসিয়াল প্রতিযোগিতা (ফিফার জন্য):২০০০ সালে ফিফা ক্লাব বিশ্বকাপ শুরুর আগে এই কাপটিকে বলা হত বিশ্ব ক্লাব চ্যাম্পিয়নশীপ।
২০০৫ সাল থেকে ইন্টারকন্টিনেন্টাল কাপ বন্ধ করে তার স্থানে ফিফা ক্লাব বিশ্বকাপ প্রতিযোগিতা অনুষ্ঠিত হচ্ছে যেটিতে উয়েফা ও কনমেবল ছাড়াও আরো অংশ নিচ্ছে উত্তর আমেরিকান, এশীয়, আফ্রিকান এবং ওশেনীয় বিজয়ীরা।
আসলে এটা ক্লাবের জন্য বিশ্ব কাপ মত আনুষ্ঠানিকভাবে গণ্য করা হয়।"
ট্রফি বিশ্ব শিরোনাম দেয়.
কোচিং
কোচিং বা শিক্ষা দেত্তয়া একধরণেরউন্নয়নমূলক ব্যাবস্থা যেখানে একজন কোচ নামে একজন থাকে, যিনি একজন শিক্ষার্থী বা মক্কেলের ব্যাক্তিগত বা পেশাদারী লক্ষ্য অর্জনের জন্য প্রশিক্ষণ এবং নির্দেশিকা দিয়ে সহায়তা করে থাকেন। কখনো কখনো, কোচিং দুই ব্যক্তির মধ্যে একটি অনানুষ্ঠানিক সম্পর্ক হতে পারে, যার অন্যের তুলনায় বেশি অভিজ্ঞতা এবং দক্ষতা রয়েছে তিনি অপেক্ষাকৃত কম অগ্রসরগামীকে  পরামর্শ এবং নির্দেশনা দিয়ে থাকেন; কিন্তু কোচিং মেন্টরিং থেকে আলাদা। মেন্টরিং-এ নির্দিষ্ট কর্ম বা উদ্দেশ্য সাধনে মননিবেশ করা হয়। যা কোচিং এর  লক্ষ্যের সাধারণ লক্ষ্য বা সামগ্রিক উন্নয়নের বিপরীত।
কোচিং একটি ইংরেজি শব্দ, যার উৎপত্তি হয়েছে "কোচ" নামক শব্দ থেকে। কোচ শব্দটি প্রথম 
The first use of the term "coach" in connection with an instructor or trainer arose around 1830 in Oxford University slang for a tutor who "carried" a student through an exam. The word "coaching" thus identified a process used to transport people from where they are to where they want to be. The first use of the term in relation to sports came in 1861. Historically the development of coaching has been influenced by many fields of activity, including adult education, the Human Potential Movement, large-group awareness training (LGAT) groups such as "est", leadership studies, personal development, and psychology.
জুলিয়ান ব্র্যান্ড
জুলিয়ান ব্র্যান্ড (জন্ম ২ মে ১৯৯৬) একজন জার্মান পেশাদার ফুটবলার, যিনি একজন উইঙ্গার হিসেবে জার্মান ক্লাব বায়ের লেভারকুসেন-এর হয়ে খেলে থাকেন।
ব্রান্ড, সম্মিলিত ভাবে জার্মানী নাবালক দল সমূহের হয়ে ৫৫টিরও বেশি ম্যাচে উপস্থিত হয়েছেন, যেখানে তিনি জার্মানী অনুর্ধ ১৫ দল থেকে অনুর্ধ ২১ পযন্ত প্রত্যেকটি দলেই খেলেছেন। তিনি ২০১৪ সালে হাঙ্গেরীতে অনুষ্ঠিত ইউয়েফা ইউরোপিয়ান অনুর্ধ ১৯ চ্যাম্পিয়নশিপ-এ অংশগ্রহণকৃত জার্মানী দলের একজন ছিলেন, যেটিতে তারা চ্যাম্পিয়ন হয়েছিল।
২০১৬ সালের ১৭ই মে, ফ্রান্সে আয়োজিত উয়েফা ইউরো ২০১৬-এর জন্য ২৭জন সদস্যের প্রাথমিক জার্মানী দলে ব্রান্ডের নাম ঘোষণা করা হয়।
তিনি ২০১৬ সালে ব্রাজিলে আয়োজিত ২০১৬ সামার অলিম্পিকস-এ অংশ নেওয়া জার্মানী ফুটবল দলের একজন সদস্য ছিলে, যেখানে জার্মানী রৌপ্য পদক জয় করে।
সাংস্কৃতিক ভূগোল
সাংস্কৃতিক ভূগোল মানবীয় ভূগোলের একটি উপ-ক্ষেত্র। যদিও পৃথিবীর বিভিন্ন জাতির এবং সংস্কৃতির প্রথম ধাপটি টলেমি বা স্ট্রাবোর মতো প্রাচীন জ্যোতির্বিদদের থেকে লেখা হতে পারে, তবে ঐতিহ্যগত গবেষণায় সাংস্কৃতিক ভূগোলটি প্রথমটি বিংশ শতাব্দীর প্রথম দিকের পরিবেশগত নিয়ন্ত্রক তত্ত্বের বিকল্প হিসেবে আবির্ভূত হয়েছিল। এই বিশ্বাস করা হয় যে মানুষ ও সমাজের পরিবেশে এটি বিকাশ সাধন করে। পরিবেশগত শ্রেণীবিভাগগুলির উপর ভিত্তি করে পূর্বনির্ধারিত অঞ্চলগুলি অধ্যয়ন করার পরিবর্তে, সাংস্কৃতিক ভূগোল সাংস্কৃতিক পরিবেশে আগ্রহী হয়ে ওঠে। এতে সবচেয়ে বেশি অবদান রাখেন কার্ল ও. সয়ার (যাকে সাংস্কৃতিক ভূগোলের পিতা বলা হয়)। যিনি বার্কলে অবস্থিত ক্যালিফোর্নিয়া বিশ্ববিদ্যালয়ে অধ্যাপনা করেন। ফলস্বরূপ, সাংস্কৃতিক ভূগোল আমেরিকান লেখকদের দ্বারা দীর্ঘকাল আধিপত্য লাভ করে।
এই বিষয়ের গবেষণার ক্ষেত্রের মধ্যে রয়েছে:
এই সংস্কৃতির ভূগোল মূলত অধ্যয়ন করে
একাডেমিক বিশেষজ্ঞ পর্যালোচিত জার্নালগুলি প্রাথমিকভাবে সাংস্কৃতিক ভূগোলের উপর আলোকপাত করে বা এই বিষয়ে অবদান রাখা নিবন্ধগুলো উল্লেখ করে।
সিভিল এভিয়েশন উচ্চ বিদ্যালয়, তেজগাঁও
সিভিল এভিয়েশন হাইস্কুল হল একটি স্কুল যা পুরনো এয়ারপোর্ট রোডে অবস্থিত, তেজগাঁও, ঢাকা, বাংলাদেশ। এটি 1.71 একর (6,900 মিটার) পরিমাপের একটি ভূমি উপর 1963 সালে প্রতিষ্ঠিত হয়। স্কুলটি স্টাফ ওয়েলফেয়ার হাইস্কুল নামে পরিচিত ছিল কিন্তু কিছু বছর পরে এটি সব ছাত্রদের জন্য উন্মুক্ত। এটি গণপ্রজাতন্ত্রী বাংলাদেশ শিক্ষা ও ঢাকা মাধ্যমিক ও উচ্চ মাধ্যমিক শিক্ষা বোর্ডের মন্ত্রনালয় দ্বারা স্বীকৃত। বর্তমানে, এটি বেসামরিক বিমান চলাচল কর্তৃপক্ষের দ্বারা পরিচালিত হয়। সিভিল এভিয়েশন হাই স্কুল প্রসপেক্টাস বুক
এই স্কুলে, কেজি থেকে 10 তম শ্রেণিতে ছেলে ও মেয়ে উভয়ই ছাত্রছাত্রীদের মাধ্যমিক পরীক্ষার জন্য প্রস্তুতি নিচ্ছে। মাধ্যমিক পরীক্ষার জন্য এই স্কুলে তিনটি গ্রুপ রয়েছে- সিনিয়র, বিজনেস স্টাডিজ এবং আর্টস।
যৌক্তিক ফর্ম
একটি বাক্য বা বক্তব্যের যৌক্তিক গঠন, যেমন একটি প্রস্তাব, বিবৃতি বা সত্যবাদী, যেমনটি বিষয়বস্তু বিষয়বস্তু বিষয়বস্তুর বিষয় থেকে বিচ্ছিন্ন বা বিষয়বস্তু পদগুলির মাধ্যমে কেবল একটি ফর্মের নিছক স্থানধারক বা শুল্ক হিসাবে প্রাপ্ত ফর্ম। একটি আদর্শ যৌক্তিক ভাষায়, যৌক্তিক ফর্ম শুধুমাত্র বাক্য গঠন থেকে নির্ধারণ করা যায়; প্রথাগত বিজ্ঞান ব্যবহৃত প্রথাগত ভাষা যেমন ভাষা উদাহরণ। যৌক্তিক ফর্ম, তবে, এটি প্রতিনিধিত্ব ব্যবহৃত নিছক বাক্য গঠন সঙ্গে বিভ্রান্ত করা উচিত নয়; সেখানে একাধিক দড়ি থাকতে পারে যা একটি প্রদত্ত ভাষায় একই যৌক্তিক ফর্মটি প্রতিনিধিত্ব করে।
একটি যুক্তি যুক্তিগত ফর্ম যুক্তি ফর্ম বা যুক্তি এর ফর্ম পরীক্ষা বলা হয়।
কামরুন নাহার চৌধুরী
কামরুন নাহার চৌধুরী (জন্ম: ৭ জানুয়ারি ১৯৬০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৩৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
কামরুন নাহার চৌধুরী ১৯৬০ সালের ৭ জানুয়ারি তৎকালীন পূর্ব পাকিস্তানের ফরিদপুরের রাজবাড়িতে জন্মগ্রহণ করেন।
কামরুন নাহার চৌধুরী ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে রাজবাড়ি জেলার জন্য নির্ধারিত সংরক্ষিত নারী আসন-৩৮ নং আসন থেকে ১ম বারের মতো এমপি নির্বাচিত হন।
লুৎফা তাহের
লুৎফা তাহের (জন্ম: ৩১ জুলাই ১৯৪৭) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪০ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
লুৎফা তাহের ১৯৪৭ সালের ৩১ জুলাই তৎকালীন পূর্ব পাকিস্তানের ময়মনসিংহ জেলার কিশোরগঞ্জে জন্মগ্রহণ করেন। বাংলাদেশের মুক্তিযুদ্ধে ১১ নং সেক্টরের সেক্টর কমান্ডার কর্নেল আবু তাহের বীর উত্তম তার স্বামী। তার তিন সন্তান - কন্যা জয়া তাহের, পুত্র আবু কায়সার যিশু এবং পুত্র মিশু।
লুৎফা তাহের ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাসদ-এর মনোনয়নে কিশোরগঞ্জ জেলার জন্য নির্ধারিত সংরক্ষিত নারী আসন-৪০ নং আসন থেকে ১ম বারের মতো এমপি নির্বাচিত হন।
বাংলাদেশ শিল্প ও কারিগরি সহায়তা কেন্দ্র
বাংলাদেশ শিল্প ও কারিগরি সহায়তা কেন্দ্র (বিটাক) হচ্ছে একটি স্বায়ত্তশাসিত সরকারী সংস্থা এবং গবেষণা কেন্দ্র যা গবেষণার মাধ্যমে শিল্প উৎপাদন উন্নত করার উপায় এবং প্রযুক্তিগত জ্ঞান প্রদান করে থাকে। এর প্রধান কার্যালয় ঢাকায় অবস্থিত। এটি ছোট-মধ্যম প্রতিষ্ঠানসমূহকে সহায়তা প্রদানের জন্য বাংলাদেশ সরকারের একটি অঙ্গ প্রতিষ্ঠান। বিটাক এর মোট পাঁচটি আঞ্চলিক কার্যালয়/শাখা রয়েছে যেগুলো, ঢাকা, চট্টগ্রাম, চাঁদপুর, খুলনা এবং বগুড়ায় অবস্থিত।
'বাংলাদেশ শিল্প ও কারিগরি সহায়তা কেন্দ্র' এর পূর্ব নাম ছিল 'পাকিস্তান শিল্প ও কারিগরি সহায়তা কেন্দ্র' যা IRDC ও PIPS এর সংযুক্তির মাধ্যমে ১৯৬২ খ্রিস্টাব্দে প্রতিষ্ঠিত হয়। পরে বাংলাদেশের স্বাধীনতা প্রপ্তির পর এটির নাম পরিবর্তন করে বাংলাদেশ শিল্প ও কারিগরি সহায়তা কেন্দ্র (সংক্ষেপে বিটাক) করা হয়।
অরুণ সোম
অরুণ সোম একজন বাঙালি অনুবাদক। তিনি বহু বই মূল রুশ থেকে বাংলা ভাষায় অনুবাদ করেছেন।
অরুণ সোমের আদিবাড়ি অধুনা বাংলাদেশে। তাঁর ছোটবেলা কেটেছে ঢাকার সিদ্ধেশ্বরীতে। পঞ্চাশের দাঙ্গার পর তাঁর পিতা সপরিবারে বাংলাদেশ ছেড়ে ভারতে আসেন। ষাটের দশকের গোড়ার দিকে যখন তিনি বিশ্ববিদ্যালয়ে পড়তেন তখন তিনি রুশ ভাষা শেখার বিষয়ে আগ্রহী হন। তাঁর রাশিয়ান ভাষা শেখার বিষয়টি কিছুটা রাজনৈতিকও ছিল। তিনি মাক্সিম গোর্কির রচিত মা এবং আত্মজীবনীমূলক উপন্যাসগুলির মাধ্যমে রাশিয়ান সাহিত্যের সঙ্গে পরিচিত হন।
রাশিয়ান ভাষা শেখার পর তিনি তুর্গেনেভ ও তলস্তয়ের কয়েকটি গল্প অনুবাদ করেন। এরপর তিনি মস্কো স্টেট ইউনিভার্সিটিতে একটি স্কলারশিপ পেয়ে যান।
অরুণ সোম অনুবাদকের চাকরি নিয়ে সোভিয়েত ইউনিয়ন যান। তিনি ১৯৭৪ থেকে ১৯৯১ সাল পর্যন্ত মস্কোতে অনুবাদক হিসাবে কাজ করেন। এই সময় তিনি ৪০টিরও বেশি বই রাশিয়ান থেকে বাংলায় অনুবাদ করেন। সোভিয়েত ইউনিয়ন ভেঙে যাওয়ার পর তিনি রাশিয়ান স্ত্রী ও দুই কন্যাকে নিয়ে ভারতের কলকাতায় চলে আসেন। তারপর থেকে তিনি কলকাতা থেকেই তাঁর অনুবাদের কাজ করতেন।
কিউ সেন্ট-মাইকেল এবং নটর-ডেম
কিউ সেন্ট-মাইকেল এবং নটর-ডেম () ফ্রান্সের শিল্পী ম্যাক্সিমিলিয়েন লুস দ্বারা অঙ্কিত ১৯০১ সালের একটি তৈল চিত্র। লুইস ১৮৮৭ থেকে ১৮৯৭ সালের নব্য-অন্তর্মুদ্রাবাদ আন্দোলনে জড়িত ছিলেন এবং পেইন্টিংয়ের জন্য আলাদা আলাদা নকশার ব্যবহার করতেন, যা তিনি নোটে ডেম ডি প্যারিসের দশটি ছিল। ২০১৫ সাল অনুযায়ী, প্যারিসের মেসি ডি'অরসে ছবিটি সংরক্ষিত আছে, এটি লিউসের দ্বারা চিত্রিত যখন তিনি নব্য-অন্তর্মুদ্রাবাদ যুগ থেকে তার পরের জনপ্রিয়বাদে চলে আসেন। মুসা ডি'অরস ১৯৮১ সাল থেকে ছবিটি সংরক্ষণ করছে।
যুক্তিবিদ্যার শব্দার্থবিদ্যা
যুক্তিবিদ্যার শব্দার্থবিদ্যা শব্দবিজ্ঞানগুলি শব্দের অধ্যয়ন, বা আনুষ্ঠানিকতার ব্যাখ্যা এবং প্রাকৃতিক ভাষা (আদর্শীকরণ) প্রাকৃতিক ভাষাগুলি সাধারণত প্রবর্তনের প্রাক-তত্ত্বীয় ধারণা ক্যাপচার করার চেষ্টা করছে।
আমরা আর্গুমেন্ট সম্মুখীন হতে পারে বিভিন্ন বাক্য সত্য অবস্থার তাদের অর্থ উপর নির্ভর করবে, এবং তাই নৈয়ায়িক এই বাক্য এর অর্থ কিছু চিকিত্সার প্রয়োজন সম্পূর্ণরূপে এড়াতে পারে না। যুক্তিবিজ্ঞানগুলির অর্থশাস্ত্রগুলি সেই পন্থাসমূহকে বোঝায় যা লজিজিরা যে অর্থের মধ্যে আগ্রহী তা বোঝে এবং তা নির্ধারণ করতে শুরু করে; যুক্তিবিজ্ঞানী ঐতিহ্যগতভাবে বাক্যটির কথোপকথনে আগ্রহী নন কিন্তু প্রস্তাবনায় যুক্তিযুক্ত হস্তক্ষেপের জন্য উপযুক্ত আদর্শ বাক্য।
আধুনিক যুক্তিবিজ্ঞানের আবির্ভাব পর্যন্ত, অ্যারিস্টটলের সংগঠন, বিশেষ করে ডি ইন্টারপ্রেসেশন, যুক্তিবিজ্ঞার তাত্পর্য বোঝার জন্য ভিত্তি প্রদান করে। অ্যারিস্টট্লের হিসাববিজ্ঞানটির আত্মবিশ্বাসের সাথে হিসাববিজ্ঞান আবিষ্কারের চেষ্টা করার সাথে সাথে বহুবিধ সংশয়ের সমস্যা সমাধান করার প্রয়োজন ছিল, যা অ্যারিস্টটলের অ্যাকাউন্টের নিয়ন্ত্রিত বিষয়-বিশ্লেষণ বিশ্লেষণের অসম্ভব রূপে আবির্ভূত হয়েছিল। কোয়ান্টিফায়ার উপর ভিত্তি করে আধুনিক যুক্তিবিদ্যা এর সাধারণত্ব।
আনুষ্ঠানিক ভাষাগুলির জন্য শব্দমালাসমূহের প্রধান আধুনিক পদ্ধতিগুলি নিম্নরূপ:
উলুবেড়িয়া উত্তর বিধানসভা কেন্দ্র
উলুবেড়িয়া উত্তর(বিধানসভা কেন্দ্র)(পূর্বে উলুবেড়িয়া নামে পরিচিত) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র। আসনটি তপশীলি উপজাতির জন্য সংরক্ষিত।
সীমানা পুনর্নির্ধারণ কমিশনের নির্দেশিকা অনুযায়ী, ১৭৭ নং উলুবেড়িয়া উত্তর বিধানসভা(এস.সি) কেন্দ্রটি আমতা-১ উন্নয়ন ব্লকের গ্রাম পঞ্চায়েতগুলি যেমন আমতা,ভান্ডারগাছা,চন্দ্রপুর,খরদাহ,রসপুর, সিরাজবাটি,উদাং-১ ও উদাং-২ এবং উলুবেড়িয়া-২ উন্নয়ন ব্লকের গ্রাম পঞ্চায়েতগুলি যেমন বানিবন,বাসুদেবপুর,জয়রাগ্রি,তেহট্ট কান্তাবেরিয়া-১,তেহট্ট কান্তাবেরিয়া-২ ও তুলসীবেড়িয়া যুক্ত হয়।
উলুবেড়িয়া উত্তর বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
ব্লেসিং মুজারাবানি
ব্লেসিং মুজারাবানি (জন্ম ২ অক্টোবর ১৯৯৬) একজন জিম্বাবুইয়ের ক্রিকেটার। ২০১৪ সালের ৪ অক্টোবরে ২০১৭-১৮ লোগান কাপে রাইজিং স্টারের হয়ে প্রথম শ্রেনীর ক্রিকেটে অভিষিক্ত হন।
২০১৭ সালের ডিসেম্বরে মুজারাবানি দক্ষিণ আফ্রিকার বিপক্ষে একমাত্র টেস্ট ম্যাচের জন্য ডাক পান। ২৬ শে ডিসেম্বরে বক্সিং ডে টেস্টে দক্ষিণ আফ্রিকার বিপক্ষে অভিষিক্ত হন।
২০১৮ সালের জানুয়ারিতে বাংলাদেশে অনুষ্ঠিত ত্রি-দেশীয় সিরিজের জন্য জিম্বাবুয়ের ওয়ানডে স্কোয়াডে ডাক পান। ১৫ জানুয়ারিতে বাংলাদেশের বিপক্ষে অভিষেক হয়।
কেয়ামত সে কেয়ামত তক
কেয়ামত সে কেয়ামত তক (বাংলা: "কেয়ামত থেকে কেয়ামত"), একটি ১৯৮৮ সালের ভারতীয় হিন্দি রোমান্টিক চলচ্চিত্র যা মনসুর খান দ্বারা পরিচালিত, লিখিত এবং তার বাবা নাসির হোসেন দ্বারা প্রযোজিত।অভিনয়ে তার চাচাত ভাই আমির খানের সঙ্গে জুহি চাওলা। চলচ্চিত্র মুক্তি পায় ২৯ এপ্রিল ১৯৮৮সালে ও তখন থেকে সমালোচকদের প্রশংসা পায়, এবং এটি ছিল একটি প্রধান বাণিজ্যিক সাফল্যলাভ করা সিনেমা।
১৯৮৮ সালে "কেয়ামত সে কেয়ামত তক" দেশীয়ভাবে সংগ্রহ করে ৫ কোটি, এবং ছিল ব্লকবাস্টার, যার ফলে এটি এ বছরের তৃতীয় সর্বোচ্চ-রোজগার করা চলচ্চিত্র।যার আগে রয়েছে "তেজাব" এবং "শাহেনশাহ"।
সিনেমাটি তেলেগু হিসেবে "Akkada Ammayi Ikkada Abbayi" নামে তৈরি করা হয়।যাতে আত্মপ্রকাশ ঘটে তেলুগু মেগাস্টার চিরঞ্জীবীএর ভাই পবন কল্যাণ এর। সিনেমাটির আরেকটি পুনঃনির্মান বাংলাদেশে "কেয়ামত থেকে কেয়ামত" নামে ১৯৯৩ সালে বের হয়। যাতে আত্মপ্রকাশ করেন বাংলাদেশের সুপারস্টার সালমান শাহ এবং মৌসুমী।
ম্যারি পিকফোর্ড
গ্লাডিস লুইস স্মিথ (ইংরেজি : Gladys Louise Smith (৮ই এপ্রিল, ১৮৯২ – ২৯শে মে, ১৯৭৯), যিনি পেশাগতভাবে ম্যারি পিকফোর্ড নামে পরিচিত, হলেন একজন কানাডীয়-মার্কিন চলচ্চিত্র অভিনেত্রী ও প্রযোজক। তিনি ডগলাস ফেয়ারব্যাঙ্কসের সাথে যৌথভাবে পিকফোর্ড-ফেয়ারব্যাঙ্কস স্টুডিওজ, ফেয়ারব্যাঙ্কস, চার্লি চ্যাপলিন ও ডি ডব্লিউ গ্রিফিথের সাথে যৌথভাবে ইউনাইটেড আর্টিস্ট্‌সের প্রতিষ্ঠাতা এবং বাৎসরিক একাডেমি পুরস্কার আয়োজনের জন্য প্রতিষ্ঠিত একাডেমি অফ মোশন পিকচার আর্টস অ্যান্ড সায়েন্সেসের ৩৬ জন প্রতিষ্ঠাতাদের একজন।
তার কর্মজীবনের শীর্ষে থাকাকালীন তিনি "যুক্তরাষ্ট্রের সুইটহার্ট" ও "কোকড়ানো চুলের তরুণী" নামে পরিচিত ছিলেন এবং তিনি শুরুর দিকের হলিউড চলচ্চিত্রে কানাডীয় অগ্রদুতদের একজন এবং চলচ্চিত্রে অভিনয়ের বিকাশে গুরুত্বপূর্ণ ব্যক্তিত্ব। পিকফোর্ড শুরুর দিকের অন্যতম তারকা, যার নিজের নামে ছবি মুক্তি পেত এবং ১৯১০ ও ১৯২০ এর দশকের অন্যতম জনপ্রিয় অভিনেত্রী, যাকে "চলচ্চিত্রের রাণী" নামে অভিহিত করা হত।
তিনি একাডেমি পুরস্কারের দ্বিতীয় আয়োজনে "ককোট" (১৯২৯) চলচ্চিত্রের জন্য শ্রেষ্ঠ অভিনেত্রীর জন্য একাডেমি পুরস্কার লাভ করেন এবং ১৯৭৬ সালে একাডেমি সম্মানসূচক পুরস্কার লাভ করেন। মার্কিন চলচ্চিত্রে তার অবদান বিবেচনায় আমেরিকান ফিল্ম ইনস্টিটিউট ১৯৯৯ সালে করা ধ্রুপদী হলিউড চলচ্চিত্র যুগের সেরা নারী তারকা তালিকায় তাকে ২৪তম স্থান প্রদান করে।
ইউক্রেনীয় নৌবাহিনীর সক্রিয় জাহাজের তালিকা
এটি ইউক্রেনীয় নৌবাহিনী দ্বারা ব্যবহৃত জাহাজগুলির একটি তালিকা। এটাতে ইউক্রেনীয় নৌবাহিনীর জাহাজ এবং কাটারসমূহ অন্তর্ভুক্ত করা হয়েছে, যার সাথে সাহায্যকারী নৌবহরও রয়েছে। ডিসেম্বর ২০০৭ অনুযায়ী, নৌবাহিনীর ২৭টি যুদ্ধ জাহাজ এবং কাটার ছিল। সোভিয়েত ইউনিয়নের পতন হওয়ার ২০ বছরের কিছু সময় পর, তৎকালীন কৃষ্ণ সাগর নৌবহর ছিল সোভিয়েত ইউনিয়ন কর্তৃক ডিজাইন করা ও নির্মিত ইউক্রেনীয় নৌবাহিনীর প্রধান যুদ্ধ জাহাজ।
ভিভান শাহ
ভিভান শাহ (জন্ম: ১১ জানুয়ারি ১৯৯০) হচ্ছেন একজন ভারতীয় চলচ্চিত্র অভিনেতা, যিনি ৭ খুন মাফ-এ (২০১১) অরুণ কুমারের চরিত্রে অভিনয়ের মধ্য দিয়ে বলিউডে পদার্পণ করেন। অতঃপর, তিনি পরিচালক বিশাল ভারদ্বাজের সাথে তিনটি চলচ্চিত্রে অভিনয়ের জন্য চুক্তি স্বাক্ষর করেন। ২০১৪ সালে, তিনি ফারাহ খান পরিচালিত চলচ্চিত্র হ্যাপি নিউ ইয়ারে রোহান চরিত্রে অভিনয় করেন।
ভিভান শাহ হচ্ছেন অভিনেতা নাসিরুদ্দিন শাহ্ এবং রত্না পাঠকের ছোট ছেলে। তিনি আলিগড় মুসলিম বিশ্ববিদ্যালয়ের সাবেক উপাচার্য লেফটেন্যান্ট জেনারেল জামিরুদ-দিন শাহের ভাগ্নে। তিনি ইমাদ শাহের ভাই এবং হীবা শাহের সৎবোন।
ভিভান শাহ দ্য ডুন স্কুল হতে ২০০৯ সালে স্নাতক সম্পন্ন করেন।
মার্কাস রাশফোর্ড
মার্কাস রাশফোর্ড (জন্ম ৩১ অক্টোবর ১৯৯৭) হলেন একজন ইংরেজ পেশাদার ফুটবলার, যিনি একজন ফরওয়ার্ড হিসেবে ইংলিশ প্রিমিয়ার লীগ-এর জনপ্রিয় ক্লাব ম্যানচেস্টার ইউনাইটেড এবং ইংল্যান্ড জাতীয় দল-এর হয়ে খেলে থাকেন।
মাত্র সাত বছর বয়স থেকেই ইংলিশ ক্লাব ম্যানচেস্টার ইউনাইটেড-এর খেলোয়াড়, তিনি তার দুবারের প্রথম-দলের হয়ে অভিষেকেই গোল করেছেন, যেখানে প্রথমে তিনি উয়েফা ইউরোপা লীগ-এ অনুশীলন করতে গিয়ে স্ট্রাইকার এন্থনি মার্টিয়াল চোট পাওয়ার পর, এবং ২০১৬ সালে ফেব্রুয়ারী মাসে তার প্রথম প্রিমিয়ার লিগ ম্যাচে আর্সেনাল ফুটবল ক্লাব-এর বিপক্ষে। তিনি তার প্রথম ম্যানচেস্টার ডার্বি ম্যাচে, তার প্রথম লিগ কাপ ম্যাচ এবং তার প্রথম উয়েফা চ্যাম্পিয়নস লীগ ম্যাচেও গোল করেন।
২০১৬ সালের মে মাসে, রাশফোর্ড তার ইংল্যান্ডের হয়ে অভিষেক ম্যাচে গোল করেন, এতে করে তিনি সবচেয়ে কনিষ্ঠ ইংলিশ খেলোয়াড় হিসেবে তার প্রথম কোন জেষ্ঠ আন্তর্জাতিক ম্যাচে গোল করা খেলোয়াড় হয়ে যান। তিনি ২০১৬ সালে ফ্রান্সে আয়োজিত উয়েফা ইউরো ২০১৬-এর জন্যও নির্বাচিত হয়েছিলেন।
রাশফোর্ডের জন্ম, ইংল্যান্ডের ম্যানচেস্টার শহরের দক্ষিণস্থ শহর ওথেনসশো-এ, এবং তিনি কিট্টিটিয়ানদের (সেন্ট কিট্‌স ও নেভিস এর অধিবাসী) বংশধর। রাশফোর্ড মাত্র পাচঁ বছর বয়সে, ইংল্যান্ডের ম্যানচেস্টারে অবস্থিত ফুটবল ক্লাব ফ্লেচার মোস রেঞ্জার্স এর হয়ে প্রথম খেলা শুরু করেন, সাত বছর বয়সে তিনি জনপ্রিয় ইংলিশ ক্লাব ম্যানচেস্টার ইউনাইটেড এর একাডেমীতে যোগদান করেন।
প্রথম জেষ্ঠ সিজনে রাশফোর্ডের অবদানের সফল হিসেবে, ২০১৬ সালে ফ্রান্সে আয়োজিত উয়েফা ইউরো ২০১৬ প্রতিযোগিতায় ইংল্যান্ড জাতীয় দলের হয়ে প্রতিনিধিত্ব করার জন্য ডাক পান। ম্যানচেস্টার ইউনাইটেডের একাডেমী কোচ নিকি বাট এটিকে যথা সময়ের আগেই সুযোগ প্রদান এবং খেলোয়াড়ের মান উন্নয়নে হয়ত ক্ষতিকারক পদক্ষেপ হতে যাচ্ছে বলে এটি বাতিল করেন। যদিও একই প্রতিযোগিতাটির জন্য, একই বছরের ১২ই মে, সেই সময়ের ইংল্যান্ড জাতীয় দলের ফুটবল দলের এবং বর্তমানে ইংলিশ ক্লাব ক্রিস্টাল প্যালেস-এর ম্যানেজার রায় হজসন এর করা ২৬ সদস্যের প্রাথমিক দলেও তিনি জায়গা পেয়েছিলে। তার ম্যানচেস্টার ইউনাইটেড এর হয়ে অভিষেক হওয়ার চার মাসেরও কম সময় পর, তিনি ইংল্যান্ডের ইউরো ২০১৬ দলের একজন নির্বাচিত হন।
উলুবেড়িয়া পূর্ব বিধানসভা কেন্দ্র
উলুবেড়িয়া পূর্ব(বিধানসভা কেন্দ্র) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র। সীমানা পুনর্নির্ধারণ কমিশনের আদেশ অনুসারে ২০১১ সালে উলুবেড়িয়া পূর্ব(বিধানসভা কেন্দ্র)অস্তিত্ব লাভ করে, একই বছর কল্যাণপুর(বিধানসভা কেন্দ্র)কে বহিস্কৃত করা হয়।
সীমানা পুনর্নির্ধারণ কমিশনের নির্দেশিকা অনুযায়ী, নতুন গঠিত ১৭৬ নং উলুবেড়িয়া পূর্ব বিধানসভা কেন্দ্রটি উলুবেড়িয়া পৌরসভা এবং খালিসানি ও রঘুদেবপুর গ্রাম পঞ্চায়েত উলুবেড়িয়া-২ উন্নয়ন ব্লকের অন্তর্গত।
উলুবেড়িয়া পূর্ব বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
শেরউইন ক্যাম্পবেল
শেরউইন লিগে ক্যাম্পবেল (; জন্ম: ১ জানুয়ারি, ১৯৭০) বার্বাডোসের বেল্লেপ্লেইন এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ১৯৯৪ থেকে ২০০২ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন। এ সময়ে ৫২ টেস্ট ও ৯০টি একদিনের আন্তর্জাতিকে অংশগ্রহণ করেছেন। ওয়েস্ট ইন্ডিজের একদিনের আন্তর্জাতিক ক্রিকেট দলের অধিনায়কের দায়িত্ব পালন করেছেন। ঘরোয়া প্রথম-শ্রেণীর ক্রিকেটে বার্বাডোসের ও ইংরেজ কাউন্টি ক্রিকেটে ডারহামের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতি মিডিয়াম-পেস বোলিংয়ে পারদর্শী ছিলেন শেরউইন ক্যাম্পবেল।
১৯৯০-৯১ মৌসুম থেকে ২০০৪-০৫ মৌসুম পর্যন্ত প্রথম-শ্রেণীর ক্রিকেটে বার্বাডোসের পক্ষে অংশগ্রহণ করেছেন। এ সময়ে তিনি ২৬ সেঞ্চুরি সহযোগে দশ সহস্রাধিক রান তুলেছেন।
বার্বাডোসের পক্ষে প্রথম-শ্রেণীর ক্রিকেটে অংশগ্রহণ করলেও অবসরের কথা ঘোষণা করেননি। তবে, ২০০৫-০৬ মৌসুমে ক্যারিব বিয়ার কাপের প্রথম খেলায় গায়ানা দল থেকে বাদ পড়েন তিনি। হেউড ক্রিকেট ক্লাবে খেলেছেন তিনি। ক্লাবটি সিএলএল ও উড কাপ জয় করেছিল। তবে, ২০১০ সালের পর থেকে তাকে আর কোন খেলায় অংশগ্রহণ করতে দেখা যায়নি।
৩ ফেব্রুয়ারি, ১৯৯৫ তারিখে নিউজিল্যান্ডের বিপক্ষে টেস্ট অভিষেক ঘটে শেরউইন ক্যাম্পবেলের। সমগ্র খেলোয়াড়ী জীবনে চারটি টেস্ট শতক হাঁকিয়েছেন শেরউইন ক্যাম্পবেল। ব্যক্তিগত সর্বোচ্চ টেস্ট শতক করেন ২০৮। ১৯৯৫-৯৬ মৌসুমে সফরকারী নিউজিল্যান্ড দলের বিপক্ষে ব্রিজটাউনে অনুষ্ঠিত সিরিজের প্রথম টেস্টে এ সাফল্য পান। সুদীর্ঘ তেরো ঘন্টা ক্রিজে অবস্থান করে ৩০ চারের সহযোগিতায় এ রান সংগ্রহ করেন। নিউজিল্যান্ডের প্রথম ইনিংসে সংগৃহীত ১৯৫ রানের জবাবে তিনি যখন প্যাভিলিয়নের পথে রওয়ানা দেন তখন দলের সংগ্রহ ছিল ৪৫৮/৮। দ্বিতীয় ইনিংসেও তিনি অপরাজিত ছিলেন ২৯ রান নিয়ে। ঐ খেলায় তার দল দশ উইকেটের ব্যবধানে জয় তুলে নেয়।
১৯৯৯-২০০০ মৌসুমে দলের সাথে নিউজিল্যান্ড সফরে যান। হ্যামিল্টনে সিরিজের প্রথম টেস্টে ১৭০ রান তুলেন। তাস্বত্ত্বেও তার দল পরাজিত হয়েছিল। তবে, পরবর্তী ৩৩ ইনিংসে কোন সেঞ্চুরি করতে ব্যর্থ হন। কেবলমাত্র পঞ্চাশোর্ধ্ব রান করেন পাঁচবার। এ সময়ে ২১.২৪ গড়ে ৭০১ রান তুলেছিলেন। ২০০০-০১ মৌসুমে সর্বশেষ টেস্টে অংশ নেয়ার সুযোগ হয় তার। ফ্রাঙ্ক ওরেল ট্রফিতে অস্ট্রেলিয়ার বিপক্ষে ঐ টেস্টে ৭৯ ও ৫৪ রান তুলেন তিনি। কিন্তু এ সফরের পর দল থেকে বাদ পড়েন।
১০ টেস্টে অংশগ্রহণ থেকে বিরত থাকার পর শারজায় পাকিস্তান দলের বিপক্ষে টেস্টে অংশ নেন। ঐ টেস্টে ৬ ও ২০ রান করেন। এরপর আর কখনো আন্তর্জাতিক ক্রিকেটে অংশ নিতে দেখা যায়নি শেরউইন ক্যাম্পবেলকে।
২৫ এপ্রিল, ১৯৯৯ তারিখে সফরকারী অস্ট্রেলিয়ার বিপক্ষে সুন্দর ক্রীড়ানৈপুণ্য প্রদর্শন করেন শেরউইন ক্যাম্পবেল। ব্রিজটাউনের কেনসিংটন ওভালে ১০২ বল মোকাবেলা করে সাত চারের সহযোগিতায় ৬২ রান তুলে দলকে ৮ উইকেটের সহজ বিজয়ে প্রভূতঃ ভূমিকা রাখেন। খেলায় তিনি ম্যান অব দ্য ম্যাচের পুরস্কার লাভ করেন তিনি। ১৬ জুলাই, ২০০০ তারিখে স্বাগতিক ইংল্যান্ড দলের বিপক্ষে ব্যক্তিগত সর্বোচ্চ ১০৫ রান তুলেন। চেস্টার-লি-স্ট্রিটের রিভারসাইড গ্রাউন্ডে অনুষ্ঠিত ঐ খেলায় তার দল পরাজিত হয়।
চার্লস জন পেডারসেন
চার্লস জন পেডারসেন একজন মার্কিন জৈব রসায়নবিজ্ঞানী। তিনি ১৯৮৭ সালে রসায়নে নোবেল পুরস্কার লাভ করেন।
পেডারসেন ডেটন বিশ্ববিদ্যালয় থেকে রাসায়নিক প্রকৌশলে ব্যাচেলর্স ডিগ্রি অর্জন করেন। তিনি ম্যাসাচুসেট্‌স ইনস্টিটিউট অব টেকনোলজি থেকে জৈব রসায়নে মাস্টার্স ডিগ্রি অর্জন করেন। তিনি ১৯২৭ সালে ডুপন্টে যোগদান করেন। তিনি এখানে ৪২ বছর কর্মরত ছিলেন। তিনি এখানে ২৫টি গবেষণাপত্র প্রকাশ করেন এবং ৬৫টি প্যাটেন্টের অধিকারী হন।
সেলিনা জাহান লিটা
মোছাঃ সেলিনা জাহান লিটা (জন্ম: ৮ ডিসেম্বর ১৯৭০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-১ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
সেলিনা জাহান লিটা ১৯৭০ সালের ৮ ডিসেম্বর তৎকালীন পূর্ব পাকিস্তানের রংপুরের ঠাকুরগাঁওয়ের রাণীশংকৈল জন্মগ্রহণ করেন। তার পিতা আলী আকবর ১৯৭৩ সালের ১ম জাতীয় সংসদের সদস্য ছিলেন।
তিনি রাজশাহী বিশ্ববিদ্যালয় বাংলা বিভাগে পড়াশোনা করেছেন।
সেলিনা জাহান লিটা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে ঠাকুরগাঁও-পঞ্চগড় জেলার জন্য নির্ধারিত সংরক্ষিত নারী আসন-১ নং আসন থেকে ১ম বারের মতো এমপি নির্বাচিত হন।
সফুরা বেগম
সফুরা বেগম রুমি (জন্ম: ১১ মার্চ ১৯৫৯) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
সফুরা বেগম ১৯৫৯ সালের ১১ মার্চ তৎকালীন পূর্ব পাকিস্তানের লালমনিরহাটে জন্মগ্রহণ করেন।
সফুরা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে কুড়িগ্রাম-লালমনিরহাট জেলার জন্য নির্ধারিত সংরক্ষিত নারী আসন-২ নং আসন থেকে ১ম বারের মতো এমপি নির্বাচিত হন।
নাইক্ষ্যংছড়ি থানা
নাইক্ষ্যংছড়ি থানা বাংলাদেশের বান্দরবান জেলার অন্তর্গত নাইক্ষ্যংছড়ি উপজেলার একটি থানা।
নাইক্ষ্যংছড়ি থানা গঠিত হয় ১৯২৩ সালে।
নাইক্ষ্যংছড়ি উপজেলার ৫টি ইউনিয়নের প্রশাসনিক কার্যক্রম নাইক্ষ্যংছড়ি থানার আওতাধীন।